**Ansøgning om merit for fag på læreruddannelsen, meritlæreruddannelsen og enkeltfag** (LU23)

*BEMÆRK*

*Du skal være optaget på læreruddannelsen, meritlæreruddannelsen eller enkeltfag på læreruddannelsen hos Københavns Professionshøjskole for at kunne søge merit.*

Alle felter skal udfyldes elektronisk:

|  |  |
| --- | --- |
| Ansøgers navn: |  |
| Ansøgers fødselsdato: |  |
| Fag, der søges merit for: |  |
| Uddannelse, der søges merit på baggrund af (uddannelsens titel): |  |
| Uddannelseselement(er), der søges merit på baggrund af (hvad hedder fag(ene)/moduler(ne) og hvor mange ECTS vægter det/de) |  |
| Bestået eksamen fra en videregående uddannelse |  |

Merit for fag og praktik i læreruddannelsen behandles og vurderes efter skriftlig ansøgning til Københavns professionshøjskole og tilkendes efter en faglig og individuel vurdering af, hvorvidt gennemført uddannelse, beskæftigelse mv. står mål med indhold og niveau i læreruddannelsens fag eller praktik.

Du finder beskrivelse af læreruddannelsens fag og praktik på KP Intra/Min uddannelse/Studieordning og bekendtgørelser. Se studieordning for læreruddannelsen 2023-24 (for studerende på 1.-3. semester i efteråret 2023), Del 3: lokale fagbeskrivelser. Det er vigtigt, at du vælger den rigtige studieordning, da der på siden også linkes til studieordning for den gamle læreruddannelse.

Ved vurdering af ansøgninger om merit for fag og praktik lægges der især vægt på tre forhold:

• At der foreligger en eksamen fra en videregående uddannelse,

• at det fag eller område, der er læst, mindst har et omfang svarende til det, der søges merit for, målt i ECTS,

• at det fag eller område, der er læst, i overvejende grad dækker fagets eller praktikkens indholdsområder.

(Jf. den nationale studieordning afsnit 4.0)

Du skal både dokumentere det, du søger merit på baggrund ved fx et eksamens-, uddannelses- eller afgangsbevis og sende en beskrivelse af indholdet på det gennemførte uddannelseselement ved fx en studieordningstekst, som var gældende ved gennemførslen af uddannelseselementet eller en anden officiel beskrivelse fra den pågældende uddannelsesinstitution, eller uddrag af uddannelsesbeskrivelser, opgave- eller specialeresuméer. Du skal sende ansøgning og dokumentation i én samlet mail.

Den udfyldte ansøgning samt dokumentation sendes vedhæftet på mail til:
meritnaevn-lu@kp.dk

I emnefeltet skal du skrive: Meritansøgning

Du modtager meritnævnets afgørelse i din e-Boks.